اشرف سہیل

اشرف سہیل، پنجابی بال ادب دے لکھاری تے مترجم نیں۔ اوہ 23 جولائی 1963ء نوں پیدا ہوئے۔ پاکستان ریلوے وچ ملازمت اختیار کیتی تے جولائی 2023 نوں ریٹائرڈ ہوگئے۔ پنجاب، پاکستان وچ پنجابی بال ادب دی تاریخ وچ اشرف سہیل دا نام نمایاں مقام رَکھدا اے۔ 

اوہناں نے ریلوے دی ملازمت دے دوران 1995ء وچ پنجابی بال ادب دا پرچہ مہیناوار پکھیرو شروع کیتا جیہڑا ہُن تک چَھپ رہیا اے۔ اشرف سہیل پنجابی بال ادبی بورڈ دے بانی چیئرمین تے پنجابی بال ادبی رسالے پکھیرو دے ایڈیٹر نیں۔ اوہناں دی پنجابی بال ادب وچ خدمات اُتے ایم فِل تے پی ایچ ڈی دے مقالے لِکھے جا چُکے نیں۔ اوہناں نے دوجیاں زباناں دے بال ادب دا پنجابی وچ ترجمہ کیتا اے تے بہت ساریاں پنجابی بال ادب دیاں کتاباں دے لکھاری نیں۔ 

 لِکھتاں 
اشرف سہیل دیاں کتاباں وِچوں کچھ دے نام درج ذیل نیں۔

 نثریہ کتاباں 
 پُھل کِھڑ پئے (بال ناول) ۔ اشرف سہیل
 اخلاق جیون وچ (اصلاحی کہانیاں) ۔ عجائب چٹھا/اشرف سہیل
 مِنی کہانیاں ۔ اشرف سہیل
 ساڈی مانو (کہانیاں) ۔ اشرف سہیل
 موراں والا جنگل (کہانیاں) ۔ اشرف سہیل
 زبان دا قتل (کہانیاں) ۔ اشرف سہیل
 جاگدے رہنا (کہانیاں) ۔ اشرف سہیل

 نظمیہ کتاباں 
 مِنی نظماں ۔ اشرف سہیل
 چیچو چیچ گنڈیریاں (بال نظماں) ۔ اشرف سہیل

 ہور دیکھو 
 پنجابی بال ادبی بورڈ
 پنجابی بال ادب
 پکھیرو 

 باہرلے جوڑ 
 پکھیرو سہیل (فیس بُک پیج)
 پنجابی بال ادب دے سیوک اشرف سہیل دا اِنٹرویو

 حوالے 

گٹھ:پنجابی لکھاری
گٹھ:پنجابی ادیب
گٹھ:پنجابی مترجم
گٹھ:پنجابی شخصیتاں
گٹھ:پنجابی مسلمان